## Zakon o osiguranju sredstava za dovršetak izgradnje Nacionalne i sveučilišne biblioteke

### NN 18/1990 (30.4.1990.), Zakon o osiguranju sredstava za dovršetak izgradnje Nacionalne i sveučilišne biblioteke

# SABOR SOCIJALISTIČKE REPUBLIKE HRVATSKE

Na temelju člana 389. Ustava Socijalističke Republike Hrvatske, donosim

## UKAZ

### o proglašenju Zakona o osiguranju sredstava za dovršetak izgradnje Nacionalne i sveučilišne biblioteke

Proglašava se Zakon o osiguranju sredstava za dovršetak izgradnje Nacionalne
i sveučilišne biblioteke koji je Sabor Socijalističke Republike Hrvatske
donio na sjednici Vijeća udruženog rada 25. travnja 1990. godine.

Klasa: 011-01/90-01/35

Urbroj : 71-90-1

Zagreb, 27. travnja 1990.

Predsjednik Predsjedništva SR Hrvatske

**Ivo Latin, v. r.**

---

## ZAKON

### o osiguranju sredstava za dovršetak izgradnje Nacionalne i sveučilišne biblioteke

Član 1.

Poduzeća i organizacije udruženog rada sa sjedištem na teritoriju Socijalističke
Republike Hrvatske u razdoblju od 1. siječnja 1991. do 31. prosinca 1992.
godilie izdvajaju iz dohotka sredstva po stopi od 0,18% i udružuju ih radi
dovršetka izgradnje Nacionalne i sveučilišne biblioteke.

Dohodak iz stava 1. ovoga člana čini ostvareni dohodak umanjen za dio
dohotka ostvaren poslovanjem u inozemstvu, za dio dohotka koji pripada
stranoj osobi po osnovi njezina ulaganja u domaću pravnu osobu i za dio
dohotka koji pripada drugom poduzeću ili organizaciji u zajedničkom dohotku.

Sredstva iz stava 1. ovoga člana uplaćuju se u mjesečnim akontacijama
na račun "Udružena sredstava za izgradnju Nacionalne i sveučilišne
biblioteke".

Član 2.

Poduzeća i organizacije udruženog rada obračunavaju sredstva iz člana
1. ovoga zakona tromjesečno, prema ostvarenom dohotku utvrđenom periodičnim
obračunom, a konačni obračun sredstava obavlja se na osnovi ostvarenog
dohotka utvrđenog završnim računom.

Ako poduzeće ili organizacija udruženog rada u toku godine uplati manji
iznos od iznosa utvrđenog završnim računom, razliku uplaćuje prilikom predaje
završnog računa Službi društvenog knjigovodstva.

Ako poduzeća ili organizacije udruženog rada u toku godine uplate veći
iznos od iznosa utvrđenog završnim računom, Služba društvenog knjigovodstva
na njihov će zahtjev, u roku od 15 dana od dana njegovog podnošenja. vratiti
iznos više uplaćenih sredstava na teret računa iz stava 3. člana 1. ovoga
zakona.

Član 3.

Služba društvenog knjigovodstva nadzire zakonitost obračuna, uplate
i trošenja sredstava koja se izdvajaju i udružuju na temelju ovoga zakona.

Član 4.

Poduzeća i organizacije udruženog rada koje udružuju sredstva na temelju
ovoga zakona imaju pravo, kada se ona izgradi. koristiti kulturne, obrazovne,
znanstvene, tehnološke i privredne publikacije, informacije i podatke te
ostale usluge i proizvode Nacionalne i sveučilišne biblioteke, kao suvremenog
bibliotečno-informacijskog centra. Poduzeća i organizacije udruženog rada
u ostvarivanju prava iz stava 1. ovoga člana mogu od Nacionalne i sveučilišne
biblioteke zahtijevati da im pribavlja, selekcionira i dostavlja znanstvene,
tehnološke, poslovne i druge odgovarajuće informacije i publikacije, iz
njezinih resursa i iz drugih baza podataka i informacijskih sistema u zemlji
i inozemstvu.

Član 5.

Izgradnju Nacionalne i sveučilišne biblioteke dovršit će se u skladu
s godišnjim programima radova i financijskim planovima koje utvrđuje Odbor
za izgradnju Nacionalne i sveučilišne biblioteke.

Odbor za izgradnju Nacionalne i sveučilišne bibliotek podnijet će izvještaj
o izvršenju programa i planova iz stava 1. ovoga člana Saboru Socijalističke
Republike Hrvatske.

Član 6.

Republički sekretar za financije donijet će uputstvo za primjenu ovoga
zakona.

Član 7.

Na sudionike Samoupravnog sporazuma o osiguranju sredstava za izgradnju
Nacionalne i sveučilišne biblioteke u Zagrebu kao središta bibliotečno-informacijskog
sistema SR Hrvatske ("Narodne novine", br.11/87) odredbe ovoga
zakona počet će se primjenjivati 1. travnja 1991.

Član 8.

Ovaj zakon stupa na snagu 1. siječnja 1991.

Broj: 612-04/90-01/02

Zagreb, 25. travnja 1990.

SABOR SOCIJALISTIČKE REPUBLIKE HRVATSKE

Predsjednik Vijeća udruženog rada

**Milan Janus, v. r.**

Predsjednik Sabora

**dr Anđelko Runjić, v. r.**

Zakon, NN 18/1990-342